at upang maipahiwatig ang panganganak, ay ipinag utos ng kura na patambukin ang tiyan at lagyan ng mga basahan at bulak sa ilalim ng saya, upang walang mag alinlangan sa kaniyang kalagayan. ang birhen ay isang magandang larawan, na may anyong hapis, na kagaya ng lahat ng larawang gawa ng mga pilipino, ayos na nahihiya dahil sa ginawa sa kaniya marahil ng. sa dakong harapan ay may ilang kantores at sa likuran ay ilang musiko at ang mga kaukulang guardia sibil. gaya ng maaantay ay hindi kasama ang kura, matapos ang kaniyang ginawa: nang taong iyon ay masama ang loob, sa dahilang kinailangan niyang gamitin ang boo niyang katalinuhan at pananalitang pasilosilo upang ang mga taong bayan ay magbayad ng tatlong pung piso sa bawat isang misa de aguinaldo at hindi dalawang pu na gaya nang dating halaga. nagiging pilibustero kayo ang sabi.